OpenLLM-France/wikimedia huggingface dataset:
# Sacramento

Sacramento Ameriketako Estatu Batuetako mendebaldeko hiria da, Kalifornia estatuko hiriburua. San Frantziskoko badiaren iparraldean dago. 2016an 495.234 biztanle zituen. Izan ere, Kaliforniako hiriburua izan arren, Los Angeles, San Frantzisko, San Diego eta San Jose baino txikiagoa da.

## Geografia
### Kokapena

Kaliforniako Erdialdeko Haranean dago, American eta Sakramento ibaien bilgunean.

### Klima

Datu klimatikoak (Sacramentoko aireportua, 1981-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 24 | 27 | 32 | 37 | 42 | 44 | 46 | 44 | 43 | 39 | 30 | 22 | 46 |
| Batez besteko tenperatura maximoa (°C) | 12 | 16 | 19 | 22 | 27 | 31 | 34 | 33 | 31 | 26 | 18 | 12 | 23.4 |
| Batez besteko tenperatura minimoa (°C) | 4 | 5 | 7 | 8 | 11 | 13 | 15 | 15 | 13 | 10 | 6 | 4 | 9.3 |
| Erregistraturiko tenperatura minimoa (°C) | -7 | -6 | -2 | 1 | -3 | 6 | 8 | 9 | 7 | 1 | -3 | -8 | -8 |
| Pilatutako prezipitazioa (mm) | 93 | 88 | 70 | 29 | 17 | 5 | 0 | 1 | 7 | 24 | 53 | 83 | 470 |
| Prezipitazio egunak (≥ 0.01 in) | 10.3 | 9.4 | 9.1 | 4.9 | 3.2 | 1.2 | 0 | .3 | 1.3 | 3.6 | 6.9 | 9.9 | 60.1 |
| Eguzki orduak | 145.7 | 203.4 | 279.0 | 330.0 | 406.1 | 420.0 | 440.2 | 406.1 | 348.0 | 297.6 | 195.0 | 142.6 | 3613.7 |
| Iturria: noaa ||||||||||||||

## Historia

1839. urtean heldu ziren lehen biztanleak. 1848. urtean urrea aurkitu zen eta etengabe hazi zen hiria. 1854an egin zuten Kaliforniako hiriburu. 1963. urtean amaitu zuten San Frantziskoko badiaraino heltzen den ubidea.

## Ekonomia

Nekazaritza eremu oparo bateko merkataritzagune garrantzitsua da (haragia, fruituak, arroza, barazkiak). Industria da, ordea, bertako ekonomia jarduera nagusia: janari industria, automobilgintza, metalurgia, industria aeroespaziala. Burdinbide eta errepidegune garrantzitsua da.

## Hiri senidetuak

Sacramento ondorengo hiriekin senidetuta dago:
| Chişinău (Moldavia)  Hamilton (Zeelanda Berria) (Zeelanda Berria)  Jinan (Txina)  Liestal (Suitza) | Manila (Filipinak)  Matsuyama (Japonia)  Yongsan-gu (Hego Korea)  San Juan de Oriente (Nikaragua)  Valentzia (Espainia) |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/2/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Population and Housing Unit Estimates, census.gov
* ↑ NOAA National Weather Service, nws.noaa.gov

## Kanpo estekak

* (Ingelesez) Hiriaren webgune ofiziala, cityofsacramento.org
* Datuak: Q18013
* Multimedia: Sacramento, California / Q18013
# Sacramento (Minas Gerais)

Sacramento Brasilgo udalerri bat da, Minas Gerais estatuan kokatua. 26.670 biztanle ditu 3.073,268 km²ko eremuan.

## Ikus, gainera

* Minas Gerais

## Kanpo estekak

* Datuak: Q22065210
* Multimedia: Sacramento (Minas Gerais) / Q22065210
# Sacramento Kings

Sacramento Kings NBAn jokatzen duen AEBetako Kalifornia estatuko Sacramentoko saskibaloi talde bat da.

## 2009-2010 denboraldiko taldea

Sacramento Kings 2009-2010 :
| Entretzailea: Paul Westphal ||||
| A/E | 13 | Tyreke Evans (R) | Memphis |
| H | 14 | Carl Landry | Purdue |
| H/E | 32 | Francisco Garcia | Louisville |
| H | 20 | Donte Greene | Syracuse |
| P | 31 | Spencer Hawes | Washington |
| H | 24 | Ime Udoka | Minnesota |
| E | 0 | Larry Hughes | Saint Louis |
| H | 5 | Andrés Nocioni | Argentina |
| H-P | 42 | Sean May | North Carolina |
| H | 18 | Omri Casspi (R) | Israel |
| P | 40 | John Brockman (R) | Washington |
| HP | 15 | Joey Dorsey | Memphis |
| HP | 34 | Jason Thompson | Rider |
| A | 19 | Beno Udrih | Eslovenia |
| H-P | 7 | Dominique McGuire | Fresno State |
| (K) - Kapitaina (AA) - Agente Askea (R) - Rookia (1.Urtekoa) ||||

## Kanpo estekak

* Datuak: Q166105
* Multimedia: Sacramento Kings / Q166105
ieaNational Basketball Association :
Ekialdeko KonferentziaMendebaldeko Konferentzia
ieaAtlantikoaBoston CelticsBrooklyn NetsNew York KnicksPhiladelphia 76ersToronto Raptors
ieaErdialdeaChicago BullsCleveland CavaliersDetroit PistonsIndiana PacersMilwaukee Bucks
ieaHego-ekialdeaAtlanta HawksCharlotte HornetsMiami HeatOrlando MagicWashington Wizards
ieaIpar-mendebaldeaDenver NuggetsMinnesota TimberwolvesOklahoma City ThunderPortland Trail BlazersUtah Jazz
ieaPazifikoaGolden State WarriorsLos Angeles ClippersLos Angeles LakersPhoenix SunsSacramento Kings
ieaHego-mendebaldeaDallas MavericksHouston RocketsMemphis GrizzliesNew Orleans PelicansSan Antonio Spurs :
Urteroko ekitaldiak
Draft • NBAko All-Star Asteburua (All-Star Partidua • NBAko Birrintze Lehiaketa • NBAko Hirukoen Lehiaketa • Trebezien Lehiaketa • MVP) :
Bestelakoak
ABA
BAA
WNBA
Basketball Hall of Fame :
# Sacramento konderria (Kalifornia)

Sacramento konderria (ingelesez: Sacramento County) Kaliforniako konderri bat da, Ameriketako Estatu Batuetan. Hiriburua Sacramento da. 2010eko zentsuaren arabera 1.418.788 biztanle zituen, Sacramento kilometro koadroko azaleran.

## Geografia

Sacramento konderriak 2.574,49 kilometro koadro ditu. Horietatik 76,08 ura dira. Beste 2.498,42 lurra dira.

## Demografia

2010eko zentsoan bizi ziren 1.418.788 pertsonetatik 993.362 txuriak edo hispanoak dira. Horietatik hispano edo latino kategorian 306.196 dira. 139.949 beltzak edo afroamerikarrak. 7.875 amerikar natiboak ziren eta 13.099 Hawaii edo Pazifikoko irletako natiboak. 198.944 asiarrak ziren. Bestelako arraza bat kategorian 3.418 biztanle daude. Bukatzeko euren burua arraza bat baino gehiagotan 62.141 pertsonek kokatzen zuten.

### Biztanleria piramidea
## Kanpo estekak

* Datuak: Q108131
* Multimedia: Sacramento County, California / Q108131
# Sacred Heart (Minnesota)

Sacred Heart Minnesotako hiri bat da. Renville konderrian kokatua dago. 2010ean 548 biztanle zituen, 2,56 kilometro koadrotan banatuta.

## Ikus, gainera

* Renville konderria

## Kanpo estekak

* Datuak: Q2228164
* Multimedia: Sacred Heart, Minnesota / Q2228164
# Sacriston

Sacriston, Ingalaterrako ipar-ekialdean dagoen udalerri bat da, Durham konderrian.
2021ean 5.190 biztanle zituen.

## Herritar ezagunak

* Bobby Robson (1933-2009), futbol jokalaria eta entrenatzailea.
* Datuak: Q2412329
* Multimedia: Sacriston / Q2412329
# Sacro Monte di Oropa

Sacro Monte di Oropa edota Sacro Monte della Beata Vergine (literalki "Oropako Mendi Santua" edota "Ama Birjina Beltzaren Mendi Santua") Italiako iparraldeko Piemonte eskualdean dagoen santutegi bat da, Biella udalerritik 12 kilometro iparraldera. Santutegia eta haren hormetatik kanpo dauden 19 kaperek osatutako multzo da.
Usadioaren arabera, IV. mendean San Eusebio Vercelliko apezpikuak sortu omen zuen. 2003an UNESCOk santutegia Gizateriaren Ondare izendatu zuen, Piemonte eta Lombardiako Sacri Monti multzoaren barnean.

## Iruditegia

* Santutegia.
* Santutegia.
* Eliza berria.
* Kaperak.

## Erreferentziak

* ↑ UNESCO. Sacri Monti of Piedmont and Lombardy. .

## Kanpo estekak

* Oropako santutegiaren webgunea (eleanitza)
* Datuak: Q384966
* Multimedia: Sacro Monte (Oropa) / Q384966
# San Nikolas eguna

San Nikolas eguna edo San Nikolas jaia batez ere haurrei zuzendutako jaia da Europan, San Nikolas haurren patroia du protagonista duena. Erdi Aroan Europako hainbat herrialdetan sortutako tradizio herrikoia da, abenduaren 6an Gabonak iritsiko direla iragartzen duena. Abendualdiko jaia da.
Bereziki Herbehereetan (nederlanderaz: Sinterklaas izenez ezaguna), Belgikan, Luxenburgon, Frantziako iparraldean eta ipar-ekialdean (Frantziar Flandrian; Champagne-Ardenne eskualdeko iparraldean; Franche-Comtén; Alsazian, non oso erroturik dagoen; eta Lorrenan, non San Nikolas den patroia) ospatzen dute, eta neurri txikiagoan Alemanian, Austrian, Suitzan, Polonian, Lituanian, Txekian, Kroazian, Hungarian (hungarieraz: Mikulás), Errumanian, Eslovakian, Eslovenian, Bosnia-Herzegovinan, Serbian eta Bulgarian. Espainian, San Nikolas Alacanteko patroia da.
Tradizioak ezberdinak dira eskualdearen arabera, baina ospakizun horien ezaugarri komun bat haurrei opariak eta gozokiak banatzea da, geroago Gabon Egunean opariak banatzen dituen Bizarzuriaren jatorria.

## Ohiturak

Polonian opariak emateko ohitura XVIII. mendeko testuetan aurki daiteke: Haurrek sagarrak, intxaur urreztatuak, jengibre-ogia eta egurrezko gurutzeak jasotzen dituzte. Abenduaren 5etik 6rako gauean, umeentzako opariak burkoaren azpian, maletategian edo trastelekuan uzten edo oinetakoetan jartzen dituzte.

## Erreferentziak

* ↑ Johnston, Ruth A.. (2011). All Things Medieval: An Encyclopedia of the Medieval World. ABC-CLIO, 342 or. ISBN 978-0-313-36462-4..
* ↑ Carus, Louise. (2002). The Real St. Nicholas. Quest Books, 2 or. ISBN 9780835608138..

## Kanpo estekak

* Datuak: Q760225
* Multimedia: Saint Nicholas Day / Q760225
# San Nikolas eliza (Arrada)

San Nikolas eliza Aragoiko Erriberako Murillo el Cuende edo Murelu Konde udalerriko Arrada kontzejuko Arrada Zaharra ertaroar herri hustuan kokatutako XII. mendeko kristiau eliza bat da. Erromaniko estiloa ditu.

## Historia

Herri hustuaren buru San Nikolas eliza dago, XII. mendearen amaierakoa. Hiru atal angeluzuzeneko habeartea du, zirkuluerdi-formako absidean amaitua, eta beste albo bat, garaiera txikiagokoa eta estuagoa, burualde zuzenekoa, Ebanjelioaren aldetik hari atxikia. Bi nabeek zirkuluerdiko bi arku dituzte, eta bestea zorrotza, burualdearen inguruan irekia. Bere altxaerak pilastroi bidez artikulatzen dira, oinaldeko atalean izan ezik, non oso eskematizatuta dauden landare-motiboekin ornatutako kapitelak dituzten zutabe-erdiek ordezkatzen dituzten. Euskarri eta arkuen egituraren gainean inposta lau batzuk daude, kanoi erdiko gangen eserlekua, habearteak eta absidearen oskola estaltzen duten fajoi indartsuekin. Tenpluaren kanpoaldeko hormek, Epistolaren hormatik, kontrahorma prismatikoak dituzten harlanduzko horma handiak dituzte; izan ere, kontrako aldea habearte txikiarekin indartzen da, eta haren gangek handienaren kanoi erdien bultzadak indargabetzen dituzte. Gainazal erdi-zilindriko garbia duenez, abside nagusia gailentzen da. Abside horren erremateak bola-erlaitza du, eta gaur egun oso hondatuta dago. Bere ondoan, harlanduzko kanpai-horma airoso bat altxatzen da, bi puntu erdi eta triangelu-formako koroatzea dituenak. Sarrera gisa, oinaldean dagoen portada txiki bat dago, zirkuluerdiko bi arkiboltaz osatua. Arkibolta horietako bat zutabeetan bermatuta dago, eta zutabeetako fusteak desagertu egin dira, nahiz eta harroinak eta kapitelak kontserbatu diren. Zutabeek, zistertarren eragina nabarmenduz, zistertarren tratamendu sinple eta zabaleko penka eta bolazko dekorazioa dute. Gainera, Epistolaren aldean ate txiki bat dago, ateburu handi batez amaitua, garai hartako krismoi batekin, kanpai-horma ere apaintzen duen bezalaxe. Elizaren barnealdeak ez du liturgia-ajerik.

## Erreferentziak

* Nafarroako Entziklopedia Handia | ARRADA. (Noiz kontsultatua: 2021-09-07).

## Ikus, gainera

* Arrada
* Murillo el Cuende/Murelu Konde
* Aragoiko Erribera

## Kanpo estekak

* Datuak: Q112130100
# San Nikolas eliza (Bilbo)

San Nikolas eliza Bilboko Zazpikaleetan dagoen tenplu katoliko bat da.

## Kokalekua

Areatzaren aurrean kokatua. Gómez de la Torre jauregiaren eta Bilboko Bankuaren egoitzaren alboan eta EuskoTren eta Bilboko metroaren geltokia elizaren atzealdean dago, Itxaropena kaleko pilotalekuarekin batera, eta albo batean Banco de Bilbaoren lehenengo eraikin eta egoitza dauka. Bestela, Arriaga Antzokia ere San Nikolasetik metro batzuetara dago.
* Alboko ikuspegia.
* Arkupea.
* Erretaula eta aldarea.
* Korua.
* San Nikolas eliza aurreko aldea
* San Nikolas eliza aurreko aldea
* San Nikolas eliza aurreko aldea
* San Nikolas eliza aurreko aldea
* San Nikolas elizako ataria
* Arkupea.

## Historia

1756an inauguratu zuten. Barrualdean, bost erretaula ditu rokoko estilokoak. Juan de Iturburu lekeitiarrak Juan de Agirrerekin batera bi egin zituzten, 1752tik 1756ra: Urrikalmenduarena eta San Krispinekoa. San Blas eta San Nikolasena Juan de Iturburuk bakarrik egin zituen, 1756tik 1758ra. Erretaula horien eskulturak Juan Pascual de Menak egin zituen.

## Eraikina

Estilo barrokoan eraikia dago.

## Ikus gainera

* San Nikolas eta arrantzaleak
* Juan de Iturburu
* Iruñeko San Nikolas eliza
* Gómez de la Torre jauregia
* Areatzako parkea

## Kanpo estekak

* Datuak: Q9007238
* Multimedia: Church of San Nicolás, Bilbao / Q9007238
# San Nikolas baseliza (Tafalla)

San Nikolas baseliza Nafarroa Garaiko Erdialdea eskualdeko Tafalla udalerrian kokatutako XI. mendeko kristiau baseliza bat da. Erromaniko estiloa ditu.

## Historia

1200 inguruan eraiki zen, Zistertarren eragina zuen estilo protogotiko baten arabera. Habearte bakarra du, burualde zuzena eta arku zorrotzeko bao batez irekia. Antzeko leihoek, hiru zenbakikoak, nabearen alboko hormak zulatzen dituzte. Estalki laua modernoa da. Atea Epistolaren aldetik irekitzen da, eta arku zorrotz bat da, kanpoaldeko moldura du, gurutzez apaindua, kapitel zistertar zakarrez errematatutako zutabeen gainean deskargatzen duena. Kanpoaldean, argi eta garbi ikusten da Erdi Aroko harresiak handitu egin zirela geroago. 1700 inguruan polikromatu gabe dagoen erretaula barroko txiki batek hartzen du burualdea.

## Erreferentziak

* Nafarroako Entziklopedia Handia | TAFALLA. (Noiz kontsultatua: 2022-02-01).

## Ikus gainera

* Tafalla
* Erdialdea

## Kanpo estekak

* Datuak: Q66143954
* Multimedia: Hermitage of San Nicolás, Tafalla / Q66143954
# San Nikolas baseliza (Tirapu)

San Nikolas baseliza Izarbeibarrako Tirapu udalerrian kokatutako XX. mendeko kristau baseliza bat da. Herritik kilometro erdira baino gutxiagora dago, Tirapu, Añorbe, Ukar eta Olkotzera zihoazen bidegurutze zaharrean.
Eraikinak oinplano angeluzuzena eta burualde zuzena ditu, eta ez du barruan markatutako atalik. Bere harrizko horma lodien gainean, bi isurkiko teilatua duen egurrezko estalki berri bat altxatzen da. Ateak, erdi-puntuko arku forma du. Iparraldean, hilerriari atxikita dago. 1691. urtean eraiki zuten eta hainbat aldiz konpondu dute. 2007-2010 urteetakoa auzolanean egindako benetako errehabilitazioa izan zen, Iruñeko artzapezpikuaren bedeinkazioarekin eta bazkari herrikoi batekin amaitu zena.

## Erreferentziak

* Nafarroako Entziklopedia Handia | TIRAPU. (Noiz kontsultatua: 2022-12-28).

## Ikus gainera

* Tirapu
* Izarbeibar
* Izarbeibar-Novenera

## Kanpo estekak

* Datuak: Q115942239
# San Nikolas eliza (Enderitz)

San Nikolas eliza Olaibar ibarreko Enderitz kontzejuan XIII. mendeko kristiau eliza bat da, gotiko estiloan.

## Eraikina

Parrokia XIII. mendearen hasieran eraiki zen, estilo protogotikoan, biribilkien mentsuletan bermatzen diren eta estalkiari zurezko habez eusten dioten fajoi-arku zorrotzen arabera. Kanpoaldean, egiturak kontrahorma batzuk sendotzen dituzte, eta horien gainean hagaburutxo leunak lerrokatzen dira, teilatuari eusteko. Pieza nabarmena da bataiarri erromanikoa, bolekin eta xakearekin apaindua. Burualdeko horma, hormaren gainean margotutako erretaula bat da, bere estiloan ezaguna izan arren, XVI. mendeko motiboak dituena. Mende berekoa da parrokiako gurutze bat, errenazentistatzat jo izan dena.

## Erreferentziak

* Nafarroako Entziklopedia Handia | ENDERITZ. (Noiz kontsultatua: 2021-12-31).

## Ikus, gainera

* Enderitz
* Olaibar

## Kanpo estekak

* Datuak: Q122618519
* Multimedia: Iglesia de San Nicolás (Endériz) / Q122618519
# San Nikolas atea (Iruñea)

San Nikolas atea Nafarroako Iruñea hiriburuko ate edo atari bat da. Zitadela-Takonera berdegunean dago. Antoniutti parkea eta Takonera parkeen artean dago, azken honen hego-mendebaldeko sarbidea da.
Done Jakue bidean dago, Eraikin Singularra eta Tres Reyes hotelaren arteko bihurgunean.

## Ikus gainera

* Takonerako atea

## Kanpo estekak

* Datuak: Q20492674
# San Nikolas basilika (Nantes)

San Nikolas basilika, frantsesez: Basilique Saint-Nicolas de Nantes, Frantziako Nantes hirian dagoen basilika eta eliza katoliko bat da.
1844-1869 artean Jean-Baptiste Antoine Lassus arkitektoak neogotiko estiloaz eraiki zuen.
* Datuak: Q2887022
* Multimedia: Basilique Saint-Nicolas (Nantes) / Q2887022
# San Nikolas eliza (Capbreton)

San Nikolas eliza (frantsesez: église Saint-Nicolas) Capbreton herriko parrokia-eliza da, ziur asko XVI. mendean estilo gotikoan eraikia.
2000an Frantziako gobernuak monumentu historiko izendatu zuen.
* Dorrea
* Kanpandorrea
* Ganga ekialdetik
* Iparraldeko transeptua

## Erreferentziak

* ↑ Mérimée, Frantziako Kultura Ministerioa. Notice d'inscription de l'église Saint-Nicolas. .

## Kanpo estekak

* Datuak: Q3583358
* Multimedia: Église Saint-Nicolas de Capbreton / Q3583358
# San Nikolas atea (Hondarribia)

San Nikolas atea Hondarribiko harresien bi sarreretako bat da, ipar-mendebaldekoa hain zuzen ere. Hiriko sarbiderik zaharrenetakoa da. San Nikolas kalearen mutur batean dago, eta kaleari jarraituz, beste muturrean, Arma Plaza dago. Harlanduz egina dago (egun, oso hondatua dago), eta egitura oso sinplea du. Kanpo aldetik, arku beheratu du ateak. Barruko aldean, berriz, dintela du, bi pilastraren gainean jarria eta kuxinduraz apaindua.
Hiribildua sortu zutenean, Erdi Aroan, Hondarribiak ez zuen San Nikolas kalerik, garai bateko harresiak huraxe zuen iparraldeko muga. Kalea eraiki eta XVI. mendea arte, kalea eta San Nikolas atea izan ziren hiribilduko garrantzitsuenak, harik eta hegoaldeko Santa Maria atea ireki zuten arte. Ordutik aurrera, Kale Nagusiak hartu zuen garrantzi gehien.
* Kanpoaldetik (zaharberritze aurretik).
* Barnealdetik (zaharberritze aurretik).

## Ikus gainera

* Santa Maria atea
* Hondarribiko harresiak

## Kanpo estekak

* Datuak: Q20493050
# Sanchidrián

Sanchidrián Ávilako udalerria da, La Moraña eskualdean dagoena.
2009ko urtarrilaren 1eko erroldaren arabera 856 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1630640
* Multimedia: Sanchidrián / Q1630640
# Sancerre kantonamendua

Sancerre kantonamendua Frantziako kantonamendu bat da. Cher departamenduan dago, Erdialdea-Loira Harana eskualdean. Guztira 36 udalerri ditu eta Sancerre da bere hiriburua.

## Kanpo estekak

* Datuak: Q1727422
# Sancheski

Sancheski kirolerako materialeko Irungo enpresa da, 1931 urtean sortutakoa. Eski, futbol, gimnastika, patinaje eta rugbyrako materiala ekoiztu du.
Izena Sanchez eta eski hitzetatik dator, enpresaren jarduerari erreferentzia eginez. 1960ko hamarkadan, skateboardak ekoizten hasi ziren eta horiek ezagutarazteko skateboarding talde bat ere osatu zuten, espainiar estatuan zehar akrobazia-ikuskizunak burutzen zituena. Horrela, enpresaren izena skate oholei lotu zen Espainia eta Hego Euskal Herriko haur eta gaztetxoen artean; hain zuzen, skate oholei santxeski deitu izan zitzaien 1970 eta 1980ko hamarkadetako gazteen artean. 1990ko hamarkadan ekoizpenari utzi eta kirol materialaren banatzaile izatera aldatu zen.

## Kanpo estekak

* Datuak: Q12266952
# Sanchi

Sanchi Indiako erdialdeko antzinako hiria da, Madhya Pradesh estatuan, Betwa ibaiaren ertzean.
Budismo-gune nagusietako bat izan zen, eta K.o. I. mendean bertatik abiatu ziren misiolari asko erlijio hura zabaltzeko asmotan. K.o. I. mendean eraiki ziren estupa izeneko hileta-monumentu ederrak daude bertan. Orobat, aipagarriak dira eskulturak ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q181123
* Multimedia: Buddhist monuments at Sanchi / Q181123
# Sanchez Toca kalea (Donostia)

Sanchez Toca kalea :
| Donostia, Amara ||
| Herrialdea Lurraldea | Euskal Herria Gipuzkoa |
| Sanchez Toca kalea Sanchez Toca kalea Sanchez Toca kalea ||
| Koordenatuak: | 43°18′57.8″N 1°58′49.6″W﻿ / ﻿43.316056°N 1.980444°W﻿ / 43.316056; -1.980444 |
Sanchez Toca kalea Gipuzkoako Donostia hiriburuko kale bat da. Amaran dago, Artzain Onaren katedralaren atzealdean, Hondarribia eta Urbieta kaleen artean

## Kaleak

Sanchez Toca kalearen inguruan honako kale hauek daude:
* Errege Katolikoen kalea (Donostia)
* Hondarribia kalea (Donostia)
* Prim kalea (Donostia)
* Urbieta kalea (Donostia)
* Urdaneta kalea (Donostia)

## Kanpo estekak

* Datuak: Q65216750
# Santo Stefano Rotondo

Santo Stefano Rotondo edo, ofizialki, Santo Stefano al Monte Celio Erromako basilika zahar bat da, hiriko eliza kristay zaharrenetakoa. Zelio muinoan kokatzen da eta bere forma biribilagatik (rotondo italieraz) da ezaguna besteak beste.
Simplizio Aita Santuaren agintepean eraiki zen 468 eta 483 urteen artean. San Esteban martiriari eskaini zitzaion. 5. mendean, Palestina edo Lur Santuan Estebanen hondakin edo erlikiak aurkitu eta Erromara ekarri zituztelarik, erlikia haiei tokia emateko eraiki zen eliza hau. Bere forma zirkularra Jerusalemeko Hilobi Santuaren elizan inspiratu omen zen.
Elizako hormak hainbat freskorekin daude apainduta. Hauen artean, Niccolo Circignani Pomarancio izenarekin ezaguna zen artistarenak dira aipagarriak. 1580ko hamarkadako hasieran, 24 panel handi margotu zituen hormen zirkunferentzia osoan, hainbat martiriren tortura eta heriotza kontatuz. Azalpen idatziak ere badira freskoetan, pertsonaiak identifikatzeko edo zigorra zein enperadorek agindu zuen argitzeko. Torturaren irudikapen natural, gordin eta harrigarriak dira freskoak: batean Santa Tekla bi zezenen artean zatikatzen dute, bestean San Ignazio protomartiria lehoietara jauritzen dute...
2018-2019 urteen artean, konponketa lanei ekin zaie elizan, besteak beste freskoen egoera berreskuratzeko.

## Iruditegia

* Elizaren forma originala 5. mendean.
* Aldarea, eliza biribilaren erdigune zehatzean.
* Barrualdearen ikuspegia.
* Pomarancioren freskoetako bat, bi martiri eskuak sutan dituztela.

## Kanpo estekak

* Datuak: Q919456
* Multimedia: Santo Stefano Rotondo (Rome) / Q919456
* ↑ Hughes, Robert, 1938-2012... Rome : a cultural, visual, and personal history. Knopf ISBN 9780307700582. PMC 768763892. (Noiz kontsultatua: 2019-05-21).
* ↑ «La Linea C e la salvaguardia di un patrimonio unico al mondo tutelato dall’UNESCO» Metro C (Noiz kontsultatua: 2019-05-21).
# Santo Stefano di Sessanio

Santo Stefano di Sessanio Italiako udalerri bat da. L'Aquilako probintzian kokatuta dago, Abruzzo eskualdean. 114 biztanle ditu, 33,7 kilometro koadroko azaleran banatuta.

## Mugakideak

Santo Stefano di Sessaniok honako udalerri hauekin egiten du muga:
Calascio Castelvecchio Calvisio Isola del Gran Sasso d'Italia Barisciano Carapelle Calvisio L'Aquila

## Kanpo estekak

* Datuak: Q50147
* Multimedia: Santo Stefano di Sessanio / Q50147
# Santo Stefano di Magra

Santo Stefano di Magra Italiako udalerri bat da. La Speziako probintzian kokatuta dago, Liguria eskualdean. 9.849 biztanle ditu, 13,85 kilometro koadroko azaleran banatuta.

## Mugakideak

Santo Stefano di Magrak honako udalerri hauekin egiten du muga:
Bolano Sarzana Vezzano Ligure Aulla

## Kanpo estekak

* Datuak: Q270307
* Multimedia: Santo Stefano di Magra / Q270307
# Santo Stefano Ticino

Santo Stefano Ticino Italiako udalerri bat da. Milango probintzian kokatuta dago, Lombardia eskualdean. 4.996 biztanle ditu, 5,01 kilometro koadroko azaleran banatuta.

## Mugakideak

Santo Stefano Ticinok honako udalerri hauekin egiten du muga:
Corbetta Magenta Marcallo con Casone Ossona Arluno

## Kanpo estekak

* Datuak: Q43045
* Multimedia: Santo Stefano Ticino / Q43045
# Santo Stefano al Mare

Santo Stefano al Mare Italiako udalerri bat da. Imperiako probintzian kokatuta dago, Liguria eskualdean. 2.008 biztanle ditu, 2,69 kilometro koadroko azaleran banatuta.

## Mugakideak

Santo Stefano al Marek honako udalerri hauekin egiten du muga:
Pompeiana Riva Ligure Terzorio Cipressa

## Kanpo estekak

* Datuak: Q269788
* Multimedia: Santo Stefano al Mare / Q269788
# Santo Stefano di Rogliano

Santo Stefano di Rogliano Italiako udalerri bat da. Cosenzako probintzian kokatuta dago, Calabria eskualdean. 1.723 biztanle ditu, 19,56 kilometro koadroko azaleran banatuta.

## Mugakideak

Santo Stefano di Roglianok honako udalerri hauekin egiten du muga:
Aprigliano Cellara Mangone Paterno Calabro Rogliano Marzi

## Kanpo estekak

* Datuak: Q53993
* Multimedia: Santo Stefano di Rogliano / Q53993